**Конспект за провеждане на изпит по**

обща теория на правото

**I. Обща информация**

|  |  |
| --- | --- |
| Специалност | Право |
| Форма на обучение | Редовна |
| Вид на дисциплината | Задължителна |
| Водещ преподавател | Проф. д-р Янаки Стоилов |
| Продължителност на учебния курс | Два семестъра |
| Аудиторна заетост | Лекции и упражнения |
| Оценяване по време на учебния курс (текущо оценяване)\* | Да |
| Наличие на условия за допускане до изпит на редовната изпитна сесия\*\* | Да |
| Брой часове за самостоятелна подготовка | 180 |

**II. Тематично съдържание на учебния курс**

**ЧАСТ ПЪРВА. ПРАВОТО – ФЕНОМЕНОЛОГИЯ, СИСТЕМА, ИЗТОЧНИЦИ, СУБЕКТИ**

**Раздел І. Право и общество**

1. Природни и социални закони. Фактическо и дължимо. Феноменът право.

2. Правна институционализация – специфика и развитие.

3. Право и морал – граници и съотношение.

4. Право и религия.

5. Право и държава. Защита на правото.

6. Право и политика.

7. Право и икономика.

8. Езикът в правото.

**Раздел ІІ. Правни системи**

9. Правото като система. Структура на правото – правни норми, правни институти, правни отрасли.

10. Макроструктура на правото: обективно и субективно право; частно и публично право; материално и процесуално право.

11. Правна система – характеристика. Правна система и правен ред.

12. Правото през традиционната, модерната и информационната епоха. Формиране и развитие на съвременните семейства (групи) правни системи.

13. Романо-германска правна система – произход и характеристика.

14. Англо-саксонска правна система – произход и характеристика.

15. Други съвременни правни системи.

16. Формиране и развитие на международното публично право. Отношение между национално и международно публично/частно право.

17. Национално право и право на Европейския съюз – характеристики и взаимодействие.

18. Правна система и система на държавните органи. Съдебна система и други юрисдикции.

**Раздел ІІІ. Източници на правото**

19. Източник на правото – понятие, видове.

20. Конституцията като върховен източник на правото.

21. Законът – характеристика. Видове закони.

22. Подзаконови нормативни актове – видове.

23. Международният договор като източник на правото.

24. Източници на правото на Европейския съюз – първични и вторични.

25. Решения на Конституционния съд. Тълкувателните решения и постановления на ВКС и ВАС.

26. Правен обичай и съдебен прецедент.

27. Правната доктрина и съдебната практика като източници на правото.

28. Други видове източници на правото.

**Раздел ІV. Субекти на правото**

29. Понятие за субект на правото. Правни качества. Видове субекти.

30. Физическо лице. Правна индивидуализация. Видове ФЛ.

31. Юридическо лице – понятие. Правна индивидуализация. Видове ЮЛ.

32. Държавата и нейните органи като субекти на правото.

33. Международните организации като субекти на правото. Видове.

34. Юридическо представителство – понятие, видове.

**ЧАСТ ВТОРА. ПРАВНИ ЯВЛЕНИЯ И ПРАВНИ ПРОЦЕСИ**

**Раздел V. Правни правила и правни принципи**

35. Правна разпоредба и правна норма. Понятие за правна норма. Валидност (юридическа сила) на правните норми.

36. Структура на правните норми.

37. Видове правни норми.

38. Норми-правила и норми-принципи – понятие и разграничение.

39. Функции на правните принципи.

40. Форми на правните принципи.

41. Видове правни принципи.

**Раздел VІ. Юридически факти**

42. Юридически факт – понятие и предназначение. Юридически факт и юридически акт – нормативни, общи и индивидуални юридически актове.

43. Видове юридически факти според волевото им съдържание.

44. Видове юридически факти според правните им последици.

45. Видове юридически факти според тяхното проявление и състав. Срокове. Фактически състав.

46. Видове юридически факти според съответствието им с изискванията на правото. Правни аномалии. Правонарушение – понятие и състав.

47. Правни презумпции и фикции – понятие, видове.

**Раздел VІІ. Субективни права и правни задължения**

48. Понятие за субективно право.

49. Форми на субективното право.

50. Видове субективни права.

51. Юридическо задължение – понятие, видове.

52. Правно отношение – понятие, структура, видове.

53. Гарантиране и реализация на субективните права. Злоупотреба с право. Заобикаляне на закона.

54. Защита на субективните права.

**Раздел VІІI. Приемане, действие и систематизация на нормативните актове**

55. Подготовка и приемане на нормативните актове.

56. Влизане в сила и действие на нормативните актове.

57. Отмяна и неприлагане на нормативни актове.

58. Контрол за съответствие на нормативните актове – конституционно и административно правосъдие.

59. Систематизация на нормативни актове – понятие, видове.

**Раздел IX. Тълкуване на правни актове**

60. Тълкуване на правни актове – необходимост, понятие, резултати.

61. Видове тълкуване според субектите.

62. Начини на тълкуване – понятие, видове.

63. Езиков начин на тълкуване.

64. Логически и системен начин на тълкуване.

65. Исторически и функционален начин на тълкуване.

**Раздел Х. Прилагане на нормативните актове**

66. Реализация и прилагане на нормативните актове – понятие, видове.

67. Понятие за правен спор. Истина, обоснованост, справедливост в правораздаването.

68. Юридически силогизъм и юридическо обосноваване. Доказателства и доказателствени средства.

69. Празноти в законодателството – понятие, установяване.

70. Преодоляване на празноти в законодателството – аналогия. Видове аналогия. Ограничения за прилагане по аналогия.

71. Реализация на юридическата отговорност – функции и процедура.

72. Видове юридическа отговорност.

**ЧАСТ ТРЕТА. ТЕОРИЯ НА ПРАВОТО И ПОНЯТИЕ ЗА ПРАВОТО**

**Раздел ХI. Общата теория на правото като учебна дисциплина и наука**

73. ОТП – създаване и развитие.

74. ОТП – предмет, методология и система.

75. ОТП в системата на обществените науки и на юридическото познание.

**Раздел ХIІ. Понятие за правото**

76. Теории за естественото право – основни направления и етапи.

77. Теории на правния позитивизъм – основни направления и етапи.

78. Други съвременни теории за правото.

79. Правото – социална и нормативна природа. Качества на правото.

80. Легитимност и валидност на правото.

**III. Материали за самостоятелна подготовка**

**Учебни курсове:**

*Ташев*, *Р.* Обща теория на правото. Основни правни понятия (четвърто преработено и допълнено издание), С., 2010.

*Колев, Т.* Теория на правото. С., 2015.

*Вълчев, Д*. Лекции по Обща теория на правото. Част І. С., 2016 и Част ІІ.

*Бойчев, Г.* Курс по обща теория на правото. С., 2010.

*Бержел, Ж.*-Л. Обща теория на правото. С., 1993.

*Kelsen, H.* General Theory of Law and State. N. Y., 1945.

*Ганев, В.* Курс по Обща теория на правото. Увод. Методология на правото. С., 2003.

*Ганев,В.* Учебник по обща теория на правото. Част І (Юридически факти и правни последици). Том ІІ (Правни субекти). С., 1990.

*Торбов, Ц.* Обща теория на правото, С., 2002.

*Торбов, Ц.* История и теория на правото. С.,1992.

*Венедиков, П*. Увод в правото. Лекции. С., 2016.

**Монографии, студии и статии:**

*Bix,Br*. Jurirsprudence: Theory and Context. L., 1996.

*Бойчев, Г.* Юридическа отговорност, С., 1995.

*Вълчев, Д.* От апология на правната норма към теория на правния ред, С., 2003.

*Вълчев, Д.* Валидност и легитимност в правото. С., 2012.

*Георгиев, В.* Публични правоотношения. С., 1998.

*Гройсман, С.* Право и морал. Проблемът за валидността в прочита на съвременния правен позитивизъм. С., 2017.

*Давид, Р.* Основны правовые системы современности. М., 1967.

*Дачев, Л.* Юридически дискурс. С., 2004.

*Дуоркин, Р.* Да се отнасяме към правата сериозно, С., 2003.

*Нart, H.* The Concept of Law. Second ed. Oxford, 1994.

*Кели, Дж.* Кратка история на Западната теория на правото, С., 1998.

*Келзен, Х.* Чистото учение за правото*.*С., 1995.

*Колев,Т*. Теория на правотворческата дейност, С., 2006.

*Колев, Т*. Теория на правораздавателнатадейност (т. 1-6). С., 2010-2013*.*

Кратка история на правната система на САЩ, 2001.

*Лозано, М.* Големите юридически системи. Въведение в европейското и извъневропейското право. С., 2018.

*Милкова, Д.* Юридическа техника, С., 2002.

*Михайлова, М.* Правото – воля, субективно*,* нормативно, социално. С., 1993.

*Михайлова, М.* Правото в Стария завет. С., 2006.

*Михайлова, М*. Правото в неговата цялост. С., 2013.

*Начев, Д.* За понятието „злоупотреба с право”. В: Научни трудове на Института за държавата и правото. С., 2013.

*Неновски, Н.* Приемствеността в правото. С., 1975.

*Неновски, Н.* Единство и взаимодействие на държавата и правото. С., 1980.

*Неновски,Н.* Конституцията: актуални въпроси на теорията и практиката, С., 2002.

*Радев, Д.* Теория на правораздаването. С., 2006.

*Раз, Дж.* Понятието за правна система, С., 2005.

Rule of Law at the Beginning of the Twenty-First Century. Ed. M. Belov. Hague, 2018.

*Стоилов, Я.* Институционност и ефективност на социалните норми. – Годишник на СУ, ЮФ. Т. 79, кн. 2. С., 1989.

*Стоилов, Я.* Къде е границата между правото и политиката? – Юридически свят, 2004, №1.

*Стоилов, Я*. Правните принципи: теория и приложение. С., 2018.

*Стоилов, Я.* Класически и съвременни концептуални граници в теорията на правото. В: Право и граници. С., 2018.

*Стоилов, Я.* Йерархия и конкуренция между съвременните правни системи. – В: Quo Vadis, Justitia, С., 2020.

Субективните права (германски визии). Съст. Ст. Йотов. С., 2016.

*Ташев, Р.* Тълкуването в правото. С., 2001.

*Ташев, Р.* Теория за правната система,С.,2006.

*Торбов,Ц.* Основният принцип на правото. Право и справедливост. С., 1992.

*Тропер, М.* За една юридическа теория на държавата, С., 1998.

*Хабермас, Ю*. Морал, право и демокрация. С., 1999.

*Хайек, Фр.* Право, законодателство и свобода, Т. І-ІІІ. С., 1996.

*Ханев, Д.* Субективно право и правна свобода. Пловдив. 2021 г.

*Чернева, Б.* Юридическо задължение. С., 2019.

**IV. Изпитване и оценяване**

**1. Текущо оценяване**

Текущото оценяване е задължително. Във всеки един от семестрите се провежда по една писмена проверка на нивото на подготовка на студентите, на която се поставя оценка по шестобалната система. В първия семестър формата на проверката е тестова, като се цели определяне на общата тематична ориентация и способността за работа с юридически текстове. Във втория семестър студентите представят писмено изложение по зададена тема или казус, като работят аудиторно за определено време. Резултатите от текущото оценяване се използват като критерий за допускане до изпит на редовната сесия и се вземат предвид при формиране на оценката от изпита с относителна тежест до 25 %.

**2. Условия за допускане до изпит на редовната сесия**

Едно от двете: 1. Миниум 50 % присъствия на семинарните занятия или 2. Изпълнение на задачите от задължителното текущо оценяване

С оглед допускането до изпит на редовната сесия, задачите от задължителното текущо оценяване се считат за изпълнени, при условие че студентът се е явил и на двете текущи проверки на подготовката и на поне на една от тях е получил оценка, различна от Слаб (2).

**3. Форма и процедура на изпита**

Възможните форми за провеждане на изпита са две: 1. устно събеседване по две от формулираните по-горе теми, избрани от студента на лотариен принцип; или 2. писмено изложение по две от формулираните по-горе теми. При писменото събеседване студентът се запознава с темите за събеседване около 20 мин. преди началото на събеседването, в рамките на които има възможност да систематизира изложението си – вкл. писмено. Продължителността на събеседването е около 10 – 15 мин. По време на провеждането му, освен по основните теми, изпитващият може да задава контролни въпроси и от други теми. При писмената форма на провеждане темите се задават непосредствено преди началото на писменото изложение. Времето за работа е 90 мин. И в този случай освен по основните теми е възможно поставянето на изисквания за кратки писмени дефиниции на понятия и от други теми. И при двете форми на изпитване достъпът до странична информация е забранен.

**4. Критерии за оценяване**

Оценяването се извършва в три основни сфери: 1. Тематична ориентация и фактология; 2. Умения за анализ и интерпретация и 3. Стил и представяне. В първата сфера се следи до каква степен студентът е разбрал ролята на изучаваната дисциплина и логиката на тематичния дизайн, както и до каква степен е в състояние да идентифицира проблеми и да възпроизвежда факти от учебния материал. Втората сфера е относима към умението за интерпретация на фактите и способността за критично мислене, а при третата се оценяват изразните средства и общото представяне на студента. За оценки Отличен (6) и Мн. Доб. (5) студентът трябва да покаже високо или относително високо ниво във всяка една от посочените сфери. При оценките Добър (4) и Среден (3) нивото във втората и трета сфера е компрометирано или ниско, а в първата е добро или средно. Оценка Слаб (2) се поставя при липса на тематична ориентация и неспособност за идентифициране на проблема.

**5. Особени изисквания**

Не се поставят особени изисквания

Правила за организация на учебната дейност в специалността „право“ на Юридическия факултет на ПУ “Паисий Хилендарски“

\* Чл. 14. (1) Текущото оценяване е задължително за всички учебни дисциплини, по които се провеждат семинарни занятия. То се осъществява в рамките на семинарните занятия при предварително разработена система за текущо оценяване, която се оповестява в конспекта по чл. 18.

(2) При оповестяване на системата за текущо оценяване по предходната алинея задължително се посочват и минималните изисквания относно изпълнението на условието по чл. 9, ал. 2, буква „б“ от настоящите правила.

(3) Текущите проверки на резултатите от обучението в съответните учебни курсове се насрочват от преподавателя, водещ семинарните занятия, съобразно предвиденото в учебната програма и хода на учебните занятия.

(4) При насрочване на текущи проверки студентите се уведомяват предварително, в разумен срок, за обхвата на учебния материал и критериите за оценяване.

\*\* Чл. 9. (1) Студентите участват в учебния процес посредством изпълнението на аудиторни и извънаудиторни дейности съобразно учебните програми на отделните учебни курсове.

(2) В учебните курсове, за които в учебния план е предвидено провеждането на семинарни занятия, участието на студентите в учебния процес не се зачита, в случай че не е изпълнено поне едно от следните условия: а) присъствие на най-малко половината от общия брой на проведените семинарни занятия; б) успешно изпълнение на задачите от задължителното текущо оценяване по чл. 14, ал. 2.

(3) При незачитане участието на студентите в обучението те не се допускат до оценяване на редовната изпитна сесия.